**Программалык аккредитациялоо үчүн баалоо критерийлери**

**(негизги жана орто жалпы билим берүү программалары)**

| № | **Критерийлер** | **Ылайык келүү индикаторлору** |
| --- | --- | --- |
| **Ылайык келбейт** | **Жарым-жартылай ылайык келет** | **Ылайык келет** |
| 1. **Билим берүү программасынын мазмуну жана окуу-методикалык камсыздалышы**
 |
| **Билим берүү программасынын мазмуну жана окуу-методикалык камсыздалышы мамлекеттик билим берүү стандартына жана кызыкдар тараптардын керектөөлөрүнө ылайык келиши керек** |
| 1.1 | Окуу планынын жана программалардын билим берүү стандартынын, базистик окуу планынын талаптарына жана кызыкдар тараптардын керектөөлөрүнө ылайык келүүсү | Ылайык келбейт | Окуу планы жана программа билим берүү стандартынын жана базистик окуу планынын талаптарына ылайык келет, бирок керектөөлөрдүн талдоосу же жүргүзүлгөн эмес, же кызыкдар тараптардын керектөөлөрүнө ылайык келбейт.  | Окуу планы жана программа билим берүү стандартынын жана базистик окуу планынын талаптарына жана кызыкдар тараптардын керектөөлөрүнө ылайык келет. |
| 1.2 | Окуу-методикалык камсыздоонун билим берүү стандартынын талаптарына жана кызыкдар тараптардын керектөөлөрүнө ылайык келүүсү | Ылайык келбейт | Окуу-методикалык камсыздоо билим берүү стандартынын талаптарына толугу менен же жарым-жартылай ылайык келет. Кызыкдар тараптардын керектөөлөрү эске алынган эмес.  | Окуу-методикалык камсыздоо билим берүү стандартынын жана кызыкдар тараптардын керектөөлөрүнө толугу менен ылайык келет.  |
| 1.3 | Жетиштүү маалыматтык ресурстардын (окуучулардын контингентине, анын ичинде окутуу тилдерине карата окуу – методикалык адабияттардын фонду) болушу | ОМК менен камсыздоо 50%дан аз | Окутуунун ар бир тили боюнча ОМК менен камсыздоо 50%дан 80%га чейин. Маалыматтык ресурстарды, анын ичинде электрондук ресурстарды толуктоо үчүн ар кандай мүмкүнчүлүктөр колдонулат. | Окутуунун ар бир тили боюнча ОМК менен камсыздоо 80%дан ашуун. ОЖда ар кандай маалыматтык ресурстар, анын ичинде электрондук ресурстар жеткиликтүү. |
| 1.4 | Билим берүү программасынын жана окуу-методикалык камсыздоонун мазмунун жакшыртуу максатында кызыкдар тараптардын күтүүлөрүн, керектөөлөрүн жана канааттануусун мезгилдүү баалоонун жана маалыматтык коопсуздукту камсыздоонун колдонуудагы механизминин болушу | Бекитилген жана колдонуудагы механизмдер жок  | Маалымат менен камсыздоонун, кызыкдар тараптардын күтүүлөрүн, керектөөлөрүн жана канааттануусун мезгилдүү баалоонун жана маалыматтык коопсуздукту камсыздоонун механизмдери бекитилген | Маалымат менен камсыздоонун, кызыкдар тараптардын күтүүлөрүн, керектөөлөрүн жана канааттануусун мезгилдүү баалоонун жана маалыматтык коопсуздукту камсыздоонун механизмдери бекитилди жана колдонулат |
| 1. **Компетенттүү окутууну ишке ашыруу жана окуучулардын жетишкендиктерин баалоо**
 |
| **Билим берүү уюму окуучуларды окутууда жана жетишкендиктерин баалоодо компетенттүүлүк мамилесин ишке ашырат** |
| 2.1. | Окутуунун пландаштырылган максаттарынын болушу | Көрсөтүлгөн эмес/жок | Окутуунун максаттары билим берүү уюмунун, методикалык кеңештин жана методикалык бирикмелердин, класстан тышкары иш алып баруу пландарында жана программаларында белгиленген. Максаттар МБСке ылайык келет, окуучунун компетенттүүлүгүн өнүктүрүүгө багытталган.  | Окутуунун максаттары билим берүү уюмунун, методикалык бирикмелердин пландарында жана программаларында белгиленген. Максаттар МБСке ылайык келет, окуучунун компетенттүүлүгүн өнүктүрүүгө багытталган. Окутуунун максаттары окуучунун позициясынан сабактардын пландарында белгиленген жана МБСке ылайык келет. |
| 2.2. | Окутуу-тарбиялоо процессинде инновациялык технологияларды жана методдорду колдонуу | Маалыматтар/далилдер жок же айрым мугалимдер тарабынан гана колдонулат  | Мугалимдер менен усулдук иш алып баруунун, мугалимдер тарабынан инновациялык технологияларды жана ыкмаларды колдонуу боюнча мониторингдин далилдери бар. Мугалимдердин 50%дан кем эмеси окутууда МКТ жана инновациялык ыкмаларды колдонуу көндүмдөрүнө ээ жана аларды практикада колдонот.  | Мугалимдер менен системдүү методикалык иш алып баруунун, мугалимдер тарабынан сабак учурунда окутуунун инновациялык технологияларын жана активдүү ыкмаларын колдонуу боюнча мониторингдин далилдери бар. Сабакка даярдануу жана өткөрүү, окуучулардын жетишкендиктерин текшерүү жана баалоо учурунда МКТ колдонуу үчүн шарттар түзүлгөн.Мугалимдердин 80%дан кем эмеси окутууда МКТ жана инновациялык ыкмаларды колдонуу көндүмдөрүнө ээ жана аларды практикада колдонот. |
| 2.3. | Окутууну баалоодо жана корректировкалоодо кайтарым байланыш механизминин болушу | Окуучулардан, кесиптештерден, ата-энелерден кайтарым байланыш алуу жана педагогдордун өзүн-өзү талдоо механизмдеринин болуусу жөнүндө далилдер жок.  | ОЖда андан кийинки талдоо менен сабактарга өз ара катышуу жүзөгө ашырылат, педагогдордун өзүн-өзү баалоо формалары колдонулат. Кайтарым байланыш алуу үчүн ата-энелер чогулушу, ата-энелерди сурамжылоо ж.б. өткөрүлөт. Окуучулардан кайтарым байланыш алуу боюнча системалуу практика жок.  | ОЖда окуучулардан жана ата-энелерден сурамжылоо, анкеттөө ж.б. түрүндө кайтарым байланыш алуунун процесси уюштурулган жана талданган. «Электрондук күндөлүк» системасы колдонулат. Педагогдордун ишинин ыкмаларын жана технологияларын корректировкалоо максатында окутуунун натыйжаларын жана сабактарды талдоо, ошондой эле өзүн-өзү талдоо иши туруктуу жүргүзүлөт.  |
| 2.4 | Билим берүү стандартынын талаптарына ылайык окуудагы жетишкендиктерди баалоонун объективдүү жана ачык-айкын системасынын болушу | Бекитилген эмес же окуучулардын жетишкендиктерин баалоо үчүн процедураларды жана куралдарды, ченемдерди жана баалоо критерийлерин колдонуунун далилдери жок  | Бекитилген эмес, бирок колдонулат/бекитилген, МБСке, Сапатты баалоо системасы жөнүндө жобого ж.б. ылайык окуучулардын жетишкендиктерин баалоо үчүн процедураларды жана куралдарды, ченемдерди жана баалоо критерийлерин колдонуунун далилдери жок  | Окуучулардын жетишкендиктерин (мисалы, жазуу иштерин, окуу көндүмдөрүн, долбоорлорду ж.б.) баалоо үчүн процедуралар жана куралдар, ченемдер жана баалоо критерийлери бекитилген жана колдонулат. Салттуу жазуу жана оозеки иштер менен катар долбоорлорду, практикалык жана изилдөөчүлүк иштерди баалоо, өз ара баалоо жана өзүн-өзү баалоо сыяктуу баалоонун ыкмалары колдонулат. Предметтер жана класстар боюнча жетишкендиктерди туруктуу мониторингдөө жана баалоо жүргүзүлөт, жыйынтыктарды жана натыйжаларды жакшыртуу боюнча көрүлгөн чаралардын талдоосу берилген.  |
| 2.5. | Окуучуларга баалоонун колдонулуучу эрежелери, жол-жоболору жана жыйынтыктары, ошондой эле аларды кайра кароонун жол-жоболору жөнүндө маалымдоо системасынын болушу | Жок /көрсөтүлгөн эмес | Окуучуларды маалымдоо ыкмалары жана процедуралары көрсөтүлгөн | Туруктуу колдонулуучу окуучуларды маалымдоо ыкмалары жана процедуралары көрсөтүлгөн, алардын натыйжалуулугу негизделген. Аппеляция процедурасы белгиленген. |
| 2.6. | Коопсуз, өнүктүрүүчү жана психологиялык жактан ыңгайлуу билим берүү чөйрөсүн камсыздоо, билим берүү процессинде ден соолукту сактоочу ыкмаларды колдонуу | Жок /көрсөтүлгөн эмес | Билим берүү процессинде ден соолукту сактоочу ыкмаларды туруктуу колдонуунун далилдери бар. Психологиялык, медициналык кызматтын, социалдык педагогдун ишинин талдоосу берилген.  | ОЖда коопсуз, өнүктүрүүчү жана психологиялык жактан ыңгайлуу билим берүү чөйрөсүн камсыздоонун колдонулган ыкмалары көрсөтүлдү, чөйрөнүн коопсуздугу бааланды, ОЖда өнүктүрүүчү жана коопсуз билим берүү чөйрөсүн өнүктүрүү боюнча көрүлгөн чаралардын натыйжалуулугу талданды, аккредитациялануучу мезгилдин ичинде чөйрөнүн жакшыруусу байкалууда. |
| 2.7. | Ички жана тышкы баалоонун, системалуу мониторинг жүргүзүүнүн жыйынтыгы боюнча окуучулардын натыйжаларынын динамикасы | Маалымат жок/терс динамика /динамика жок, аны менен бирге натыйжаларды жакшыртуу боюнча себептердин жана көрүлүүчү чаралардын талдоосу жок  | Акыркы 5 жылдын ичинде жүргүзүлгөн мониторингдин маалыматтары бар, маалыматтардын жана жакшыртуу боюнча көрүлгөн чаралардын талдоосу берилген. Натыйжалар кандайдыр бир оң динамиканы көрсөтүүдө же маанилүү өзгөрүүлөр жок.Төмөнкү натыйжалар боюнча акыркы 5 жылдын ичиндеги динамиканын талдоосу берилди:- ЖМА (9 жана 11-класстар)- Мектеп ичиндеги мониторинг - ЖРТ (катышуучулардын санын, негизги тесттин орточо баллын, тандалуучу предметтердин диапазонун көрсөтүү менен)- УТБ (ыктыярдуу тестирлөө) | Акыркы 5 жылдын ичинде жүргүзүлгөн мониторингдин маалыматтары бар, маалыматтардын талдоосу берилди.Натыйжалар оң динамиканы же туруктуу жогорку деңгээлди көрсөтүүдө Төмөнкү натыйжалар боюнча акыркы 5 жылдын ичиндеги динамиканын талдоосу берилди:- ЖМА (9 жана 11-класстар)- Мектеп ичиндеги мониторинг - ЖРТ (катышуучулардын санын, негизги тесттин орточо баллын, тандалуучу предметтердин диапазонун көрсөтүү менен)- УТБ (ыктыярдуу тестирлөө) |
| 2.8. | Кызыкдар тараптардын кайрылууларына жана арыздарына таасир этүүнүн иштелип чыккан жана ишке киргизилген жол-жоболорунун болушу | Жол-жоболор же маалымат жок  | - | Жол-жоболор иштелип чыкты жана ишке киргизилди  |
| 1. Кадрдык саясаттын натыйжалуулугу
 |
| Билим берүү уюмунун өз ишин компетенттүү персонал менен камсыздоо үчүн натыйжалуу кадрдык саясаты болушу керек (билим берүү уюмдары лицензиялык талаптарды сактоого милдеттүү) |
| 3.1 | Педагогикалык персоналдын квалификациясынын жана билиминин билим берүү программасына шайкеш келүүсү | Педагогикалык курам толук комплекттенген эмес же квалификациянын жана/же педагогикалык билиминин профилине ылайык келбейт | ~~-~~ | Педагогикалык курам квалификацияларга жана билимдерге (анын ичинде адистигине шайкеш келүү) карата коюлуучу талаптарга ылайык толугу менен комплекттелген. |
| 3.2 | Физикалык жана психологиялык коопсуз чөйрөнү, ошондой эле билим берүү процессинин катышуучуларынын өз ара мамилелерин баалоону, анын жыйынтыгы боюнча чечимдерди кабыл алууну камсыздоочу механизмдин жана жол-жоболордун болушу | Процедуралар же маалымат жок | Физикалык жана психологиялык коопсуз чөйрөнү камсыздоочу механизмдер жана процедуралар бар | Физикалык жана психологиялык коопсуз чөйрөнү камсыздоочу механизмдер жана процедуралар белгиленди, ошондой эле билим берүү процессинин катышуучуларынын өз ара мамилелеринине жана анын натыйжалары боюнча чечимдерди кабыл алууга карата баалоо жүргүзүү боюнча далилдер бар. |
| 3.3 | Педагогикалык кадрларды үзгүлтүксүз кесиптик өнүктүрүү, алардын квалификациясын жогорулатуу жана мотивациялоо системасынын болушу | Мугалимдердин 10%нан азы буга чейинки академиялык жыл үчүн же 50%дан азы беш жылдын ичинде өз квалификациясын ОЖдан тышкары жогорулаткан. Мектеп деңгээлинде кесиптик өнүгүүнүн пландары (стратегиялык пландын бөлүгү катары) жана индивидуалдуу пландоо практикасы жок  | Педагогдорду кесиптик өнүктүрүүнүн салттуу системасы колдонулат: - Жыл сайын 15%дан кем эмес педагог (беш жылдын ичинде 75%) өз квалификациясын курстарда, семинарларда, тренингдерде, анын ичинде дистанттык түрдө, ОЖдан тышкары жогорулатат;- методикалык бирикмелер натыйжалуу иштейт;- насаатчылык системасы бекитилген жана колдонулат;- насаатчылар, МБнын жетекчилери жана активдүү педагогдор стимулдук фонддун же ЭКК эсебинен сый акы алышат Бирок, кесиптик өнүгүүдө керектөөлөрдү баалоо системасы, ҮКӨ боюнча пландар жана мугалимдердин кесиптик өнүгүүсүнүн индивидуалдык пландары жок. | Педагогдордун үзгүлтүксүз кесиптик өнүгүү системасы бекитилген жана колдонулат: - окутуудагы керектөөлөрдү баалоо жыл сайын жүргүзүлөт; - мектеп үчүн кесиптик өнүгүү боюнча пландар талдоонун негизинде түзүлөт (ОЖнын стратегиялык жана жылдык планынын бир бөлүгү катары);- Педагогдор кесиптик өнүгүүсүнүн өздүк индивидуалдуу пландарын иштеп чыгышат.- Жыл сайын 20%дан кем эмес педагог (беш жылдын ичинде 100%) өз квалификациясын курстарда/семинарларда/тренингдерде (анын ичинде дистанттык түрдө) ОЖдан тышкары жогорулатат;- методикалык бирикмелер натыйжалуу иштейт;- насаатчылык системасы бекитилген жана колдонулат;- насаатчылар, МБнын жетекчилери жана активдүү педагогдор стимулдук фонддун же ЭКК эсебинен сый акы алышат |
| 1. МАТЕРИАЛДЫК-ТЕХНИКАЛЫК БАЗА
 |
| Билим берүү уюмунун жетиштүү, жеткиликтүү, коопсуз жана билим берүүнүн максаттарына ылайык келүүчү материалдык-техникалык базасы болушу керек (билим берүү уюмдары лицензиялык талаптарды сактоого милдеттүү) |
| 4.1 | Билим берүү процессинин катышуучуларына, анын ичинде ден соолугунун мүмкүнчүлүгү чектелген адамдарга жеткиликтүү болгон окуу имараттарынын жана материалдык ресурстардын (жабдылган окуу класстары, лабораториялар, компьютердик класстар, спорт зал) болушу | Окуу жайдын имараты авариялык кооптуу абалда/Материалдык ресурстар жетиштүү эмес/маалымат жок  | Окуу имараттары жана бөлмөлөр канаттандыраарлык абалда. Материалдык ресурстар жетишпейт, бирок акыркы жылдарда оң динамика байкалууда. Предметтик стандарттардын талаптарына ылайык жабдылган класстардын саны 30%дан жогору  | Окуу имараттар жана бөлмөлөр канаттандыраарлык абалда, камсыздоо, сандык, сапаттык жана жеткиликтүүлүк көрсөткүчтөрү жакшырууда.Предметтик стандарттардын талаптарына ылайык жабдылган класстардын саны 50%дан жогору |
| 4.2. | Билим берүү чөйрөсүнүн коопсуздугунун талаптарын сактоо (экологиялык, санитардык-эпидемиологиялык жана гигиеналык эрежелер жана ченемдер, өрткө каршы коопсуздук, эмгекти коргоо жана коопсуздук техникасынын эрежелери) | Ылайык келбейт/маалымат жок | - | Коопсуздук талаптарына толугу менен ылайык келет |
| 4.3. | Материалдык-техникалык базаны жана маалыматтык ресурстарды жакшыртуу боюнча ишти топтоо, баалоо, талдоо жана пландоо механизминин болушу | Ылайык келбейт/маалымат жок | МТБ жана маалымат ресурстарын жакшыртуу боюнча талдоо, пландар бар | МТБ жана маалымат ресурстарын жакшыртуу боюнча талдоо, пландар бар. Өзгөрүүлөрдү көрсөтүүчү маалыматтар берилди |